**Hugo Haase** (Allenstein, 29. rujna 1863. - Berlin, 7. studenog 1919.), njemački političar, pravnik i pacifist.

Biografija
----------

Haase je rođen u mjestu Allenstein, Provincija Prusija, kao sin židovskog izrađivača cipela Nathana Haasea i Pauline Anker. Studirao je pravo u Königsbergu i završio za odvjetnika. Postao je prvi socijaldemokrat u Königsberškom Stadtratu, a 1897. je postao zamjenik u Reichstagu. Branio je socijaldemokrate u mnogim slučajevima gdje su bili žrtve političkih napada. 

Haase je pripadao revizionističkom djelu stranke, koja se protivila marksizmu, i shvatila da se promjene trebaju događati postepeno i da najbolji put za promjene više nije revolucija. On i August Bebel su 1911. postali predsjednici SPD-a, a 1912. je, zajedno sa Philippom Scheidemannom, postao vođa SPD-a u Reichstagu. Nakon Bebelove smrti, Haase i Friedrich Ebert su postali vođe SPD-a.

U srpnju 1914. organizirao je antiratnu skupštinu SPD-a, a 31. srpnja i 1. kolovoza borio se protiv odluke u SPD-u da se povečaju ratne zasluge. No, to nije uspio napraviti zbog opozicije Friedricha Eberta i zbog nedostatka većine u stranci. Zbog discipline stranke Haase je trebao braniti SPD na jednom sastanku Reichstaga. Kao odgovor na njegov komentar *"Nećemo napustiti Domovinu u opasnosti"*, carska vlast je uspostavila svoju *Burgfrieden* politiku.

Nakon kolapsa njemačkih ratnih planova 1914. Haase se sve glasnije bunio protiv politike frakcije SPD-a. Kao vođa frakcije, bio je prisiljen odstupiti 1915. a kao vođa stranke, 1916. U ožujku 1916. postao je vođa *Sozialdemokratische Arbeitsgemeinschafta*, organizacije koju su osnovali ratni kritičari SPD-a. Godine 1917. je postao vođa USPD-a, novoosnovane stranke koja je zahtjevala mirovne pregovore. 

Tijekom Njemačke revolucije, Haase je sa vođom većine socijaldemokrata, Ebertom, osnovao provizionalnu vladu zvanu *Rat der Volksbeauftragten* i postao njezin predsjednik. Nakon nasilnog odgovora revolucionarnom *Volksmarinedivisionu* na Božić 1918. Haase i još dva člana, Wilheim Dittman i Emil Bart, su 29. prosinca napustili vladu. 

Haaseov USPD je na izborima od 19. siječnja 1919. dobio samo 7% glasova. 

Dana 8. listopada 1919. mentalno bolesni kožar Johann Voss pucao je na Haasea. Haase je zadobio teške ozljede i umro 7. studenog. 

Bio je oženjen Theom Lichtenstein, sa kojom je imao troje djece: sina Ernsta i dvije kćeri - Hilde i Gertrud. 

| * p
* r
* u
Njemački kancelari |
| --- |
| Njemačko Carstvo Njemačko Carstvo(1871. – 1918.) | Otto von Bismarck • Leo von Caprivi • Princ Chlodwig zu Hohenlohe-Schillingsfürst • Bernhard von Bülow • Theobald von Bethmann Hollweg • Georg Michaelis • Georg von Hertling • Princ Maximilian od Badena |
|  Weimarska Republika(1919. – 1933.) | Friedrich Ebert • Hugo Haase • Philipp Scheidemann • Gustav Bauer • Hermann Müller • Konstantin Fehrenbach • Joseph Wirth • Wilhelm Cuno • Gustav Stresemann • Wilhelm Marx • Hans Luther • Wilhelm Marx • Hermann Müller • Heinrich Brüning • Franz von Papen • Kurt von Schleicher |
| Treći Reich Treći Reich(1933. – 1945.) | Adolf Hitler • Joseph Goebbels • Lutz Graf Schwerin von Krosigk |
| Njemačka SR Njemačka(od 1949.) | Konrad Adenauer • Ludwig Erhard • Kurt Georg Kiesinger • Willy Brandt • Helmut Schmidt • Helmut Kohl • Gerhard Schröder • Angela Merkel] • Olaf Scholz |



***Hugo Haase*** na Wikimedijinoj ostavi